Wildnut Lodge and Game Farm | LekkeSlaap
Wildnut Lodge and Game Farm is slegs 12 km Oos van Louis Trichardt en bied gehalteverblyf wat ideaal is vir 'n gesin of 'n groep vriende. Die laaste deel van die roete na die perseel word bereik deur 'n grondpad.
Verblyf by die lodge is beskikbaar in 6 privaat kamers wat elk slaapplek vir 2 gaste het. Daar is ook 'n Familiehuis met slaapplek vir 4 gaste en 'n boskamp wat bestaan uit 3 kamers wat elk slaapplek vir 2 het. Die boskamp is op sonkrag en het 'n buite badkamer.
Vermaak op die perseel sluit stap- en fietsroetes, swem, kleiduifskiet, voëlkyk en wildritte in. Dit moet egter vooraf gereël word. Braaigeriewe en romantiese maaltye kan in die buitelug voorsien word.
Maaltye is beskikbaar op versoek en moet vooraf gereël word, andersins kan gaste op selfsorgbasis bly.